Datum: 24. 12. 2015

**Poročilo Komisije za turno kolesarstvo za leto 2015**

**Splošna predstavitev in temeljni namen delovanja Komisije za turno kolesarstvo**

Turno kolesarstvo je netekmovalna disciplina gorskega kolesarstva, načrtovana vožnja po utrjenih poteh, z željo po doživljanju naravnega okolja in s športnimi motivi. Med člani PZS se je turno kolesarstvo pričelo širše uveljavljati pred približno dvajsetimi leti, leta 2007 pa je bila ustanovljena predhodnica Komisije za turno kolesarstvo PZS (KTK) z dvema osnovnima nalogama:

* usmerjanjem dejavnosti turnih kolesarjev s poudarkom na varstvu narave in
* izobraževanjem turnih kolesarjev in turnokolesarskih vodnikov.

Leta 2007 je bilo turno kolesarstvo na skupščini PZS tudi formalno uvrščeno med dejavnosti PZS, leta 2014 pa se je KTK na Zboru preoblikovala v komisijo z zborom, oblikovan je bil Izvršni odbor in Strokovni odbor, za posebne naloge pa projektne skupine.

Postopoma se krepi mreža povezav s PD in med PD, pri čemer imajo ključno vlogo turnokolesarski vodniki. V PD so turni kolesarji organizirani na dva načina:

* v turnokolesarskih odsekih ali
* v okviru dejavnosti drugih odsekov.

Kolesarji se odločijo za tisto obliko organiziranosti, ki bolj ustreza razmeram v posameznem društvu.

**Osnovna predstavitev delovanja KTK v letu 2015**

Po podatkih iz spomladanske ankete za društva ima organizirano dejavnost turnega kolesarjenja 40 planinskih društev

Dejavnosti KTK v letu 2015:

* usposabljanje za turnokolesarske vodnike I (TKV I)
* licenčno usposabljanje za TKV I in II
* turnokolesarski tabor v Kranjski gori,
* organizacija spomladanske ture (Sabotin in Korada, z VO PD Nova Gorica) in jesenske kolesarske ture KTK (Strojna, s TKO PD Ruše),
* priprava učnih gradiv in elektronskih predstavitev za izobraževalno dejavnost, nadaljevanje 2. faze priprave učbenika za TK, imenovanega Koloročnik
* urejanje domače podstrani KTK na domači strani PZS,
* predstavitvena predavanja o turnem kolesarstvu (na MDO, v PD)
* sodelovanje v strokovni skupini PZS, ki usmerja odpiranje dvonamenskih poti
* zasnova bodočega katastra turnokolesarskih poti
* sodelovanje z drugimi organizacijami, ki spodbujajo razvoj turnega kolesarstva (KZS, KGK Volja, GIZ za pohodništvo in kolesarstvo itd.) in sodelovanje na razgovorih s predstavniki Zavoda za gozdove, TNP in turističnega gospodarstva o tej tematiki
* sodelovanje pri pripravi zakonodajnih aktov, ki so povezani s turnim kolesarstvom,
* aktivnosti povezane z nastankom Slovenske turnokolesarske poti,
* aktivnosti povezane s pripravo projekta Karavanke,
* pripravi enotnega sistema markiranja turnokolesarskih poti.

**Zbor turnih kolesarjev**

Zbor turnih kolesarjev bomo izvedli v februarju 2016, menimo, da je spomladanski termin primernejši.

**Sestava in dejavnost KTK v letu 2015**

**Organi KTK**

|  |  |  |  |
| --- | --- | --- | --- |
| **Organ** | **vodja in namestnik** | **člani** | **seje** |
| Izvršni odbor | Jože Rovan, PD Lj.-matica | Andrej Bandelj, PD SežanaBoštjan Golež, PD Dramlje Tomaž Lampelj, PD Pošta in Telekom Marjan Pučnik, PD RušeKarmen Razlag, PD Tam MariborPrimož Sevčnikar, AK Ravne Peter Šilak, OPD KoperAldo Zubin, OPD Koper | 1.seja 10-01-20152. seja 30-03-20153. seja 29-06-20154. seja 07-09-2015 |
| Strokovni odbor  | Igor Rozman | Andrej Bandelj, PD SežanaJure Martinjak, PD KranjIgor Rozman, PD Lj.-maticaPeter Šilak, OPD KoperBarbara Škof, PD RušeBlaž Šmid, PD Kranj | koordinacija po spletu |
| Odbor za informiranje in promocijo | Karmen Razlag | Roland Bukovnik, PD Tržič. Tomaž Lampelj, PD Pošta in Telekom Karmen Razlag, PD Tam MariborPrimož Sevčnikar, AK Ravne  | 04-03-2015 |
| Odbor za turnokolesarske poti | Vodja še ni določen | Boštjan Golež, PD DramljeTadej Kosmačin, PD Jakoba AljažaPia Peršič, PD KrškoFranci Razpet, PD ZagorjeJože Rovan, PD Lj.-matica | 1.seja 27-03-20152.seja 25-09-2015 |
| Odbor za organizacijo tur in tabora | Marjan Pučnik | Marjan Pučnik, PD RušeBarbara Škof, PD Ruše | koordinacija po spletu |

Strokovni sodelavec: Matjaž Šerkezi, PD Kamnik

**Usposabljanje za TKV I in Licenčno usposabljanje TKV**

V letu 2015 je KTK organizirala 9. usposabljanje za TKV I s skupno 24 udeleženci (2 dni v Mozirski koči na Golteh in 4 dni v Valvazorjev domu pod Stolom). Usposabljanje je dobro uspelo po zaslugi tako prizadevnih predavateljev kot tudi izjemno zavzetih udeležencev.

Licenčnega usposabljanja se je udeležilo 11 vodnikov, kar je komaj polovica tistih, ki jim v tekočem obdobju poteče licenca (2 dni v Ruški koči na Arehu). Kljub slabemu vremenu v soboto smo ob promerni prerazporeditvi aktivnosti izvedli ves predviden program.

**Usposabljanja KTK**

|  |  |  |  |  |
| --- | --- | --- | --- | --- |
| **Naziv usposabljanja** | **Termin in lokacija** | **Št. udeležencev (udel./zaklj.)** | **Vodstvo** | **Člani vodstva** |
| TKV I  | 6. in 7. 6. 2015Mozirska koča25.‑28. 6. 2015Valvasorjev dom  | 24 / 24 | vodja:Igor Rozman | Marjan Pučnik, TKV IJože Rovan, TKV IIPeter Šilak, TKV IIAldo Zubin, TKV IIBlaž Šmid, TKV IJure Martinjak,TKV IBarbara Škof, TKV I |
| Licenčno izpopolnjevanje TKV | 5. in 6. 9. 2015,Ruška koča | 11/11 | Vodja:Peter Šilak | Marjan PučnikJože Rovan |

**Strokovni kadri** (stanje na dan 8.1.2016)

|  |  |  |  |  |
| --- | --- | --- | --- | --- |
| **Naziv**  | **Št. vodnikov** | **Št. pripravnikov** | **Neaktivni** | **Skupno število** |
| TKV I | 56 | 74 | 40 | 170 |
| TKV II | 24 | 0 | 8 | 32 |
|  | 80 | 74 | 48 | 202 |

**Izvedene aktivnosti**

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev in vodja** | **Namen** |
| Spomladanska tura KTK | 28.3.2015Sabotin in Korada | 18 udeležencev vodja: Stanislav Jablanšček | Srečanje TK iz vse Slovenije |
| Tura za Dan alpske konvencije | 30.5.2015Mojstrana | 13 udeležencevvodja: več vodnikov | Promocija turnega kolesarstva |
| Dan slovenskih planinski doživetij | 13.6.2015Krvavec | 13 udeležencevvodnik: Jože Rovan | Promocija turnega kolesarstva |
| Tura za nagradni tabor MK  | 24.7.2015, Bavšica | 27 udeležencevvodnika: Nikola Movrič in Jana Šparovec | Promocija turnega kolesarstva sodelovanje z MK |
| TK tabor | 12. – 17. 8.2015Hostel Barovc v Kranjski gori | 19 udeležencevvodja: Marjan PučnikVodniki: Barbara Škof, Karmen Razlag | Kolesarske ture, druženje in izobraževanje  |
| Jesenska tura KTK | 3. 10. 2015Strojna | 32 udeležencevvodja: Marjan PučnikVodniki Barbara Škof,Daša Kotnik | Srečanje TK iz vse Slovenije |

**Pomembnejši projekti**

|  |  |  |
| --- | --- | --- |
| **Naziv projekta** | **Namen** | **Stanje** |
| Elektronska predstavitev dejavnosti KTK | Promocija turnega kolesarstva | trajna dejavnost |
| Učbenik Turno kolesarstvo | Učbenik za usposabljanja KTK - posodobitev | trajna dejavnost |

**Podeljena priznanja (**s tem se še prav nič ne mudi ☺)

**Obrazložitev razlik med planom 2015 in poročilom za 2015**

Zastavljene naloge smo večinoma izpolnili, nismo uspeli pripraviti zgibanke, nezadovoljni pa smo tudi z udeležbo na izpopolnjevanju za TKV I In II.

**Zaključek**

V prihodnje bo naša dejavnost usmerjena k naslednjim nalogam:

* usposabljanju turnokolesarskih vodnikov in inštruktorjev,
* pripravi učnega programa Turnokolesarske šole
* organizaciji turnokolesarskih taborov in skupnih tur
* krepitvi mreže organizacijskih oblik turnih kolesarjev v okviru PZS
* osveščanju planinske javnosti v skladu s priporočili turnim kolesarjem CAA in
* odprtju in urejanju Slovenske turnokolesarske poti
* postopnemu odpiranju planinskih in drugih poti v naravnem okolju za dvonamensko rabo (hojo in kolesarjenje).

Predvsem si želimo ustvariti primerno sožitje med kolesarji in drugimi uporabniki gorskega sveta, čemur so namenjeni mnogi naši napori pri izobraževalnih akcijah in izvedbi vodenih tur. Sooblikovati želimo tudi takšno okoljsko zakonodajo, ki bo vzpostavila jasen in razumen sistem pravil gibanja kolesarjev po poteh v naravnem okolju. Turni kolesarji smo po vplivu na okolje in direktno na poti primerljivi s pohodniki, s pohodniki nas povezujejo tudi skupni interesi varovanja naravnega okolja. Žal se to spoznanje, ki je že dolgo večinsko sprejeto pri naših zahodnih sosedih in se vse bolj uveljavlja tudi v drugih državah alpskega loka, pri nas le počasi prebija, zakonodaja pa je nejasna in neživljenjsko omejevalna. V PZS smo na tem področju s sprejetjem kriterijev za ureditev dvonamenskih poti naredili korak naprej, določili prve dvonamenske poti, zaradi neurejenega statusa planinskih poti pa v letu 2015 na tem področju nismo naredili pomembnejšega napredka.

Jože Rovan, načelnik KTK PZS